Lewis Hamilton, aproape să devină cavaler în Marea Britanie. Cine decide dacă îi este acordat titlul.
Câțiva politicieni britanici au ținut discursuri de susținere în Parlament. Unii îl contestă pe Hamilton, pentru că locuiește în Monaco și nu plătește taxe în țară. Hamilton a fost decorat o dată de Regina Elisabeta a II-a.
Lewis Hamilton e un simbol național în Marea Britanie, după ce l-a egalat pe Michael Schumacher la numărul de titluri în Formula 1. Acum, fanii lui spun că merită aprecierea oficială. Cer ca Hamilton să primească titlul de cavaler.Hamilton a mai fost decorat la Buckingham, în 2009, după ce a câștigat primul titlu din carieră.Lewis Hamilton, de 7 ori campion Formula 1: "Am crescut adorând Familia Regală și, dacă într-o zi, voi avea onoarea de a fi în fața Reginei din nou, ar fi cea mai fericită zi dintotdeauna… s-o văd din nou, pentru că, evident, ea este un simbol. Este o persoană incredibilă."Ca să fie făcut cavaler, Hamilton trebuie să ajungă pe lista scurtă de propuneri. Premierul Marii Britanii e cel care o realizează, în urma sugestiilor venite de la persoane fizice, organizații sau instituții guvernamentale. Aceste onoruri se acordă de două ori pe an,de ziua reginei şi de Anul Nou.